Horní Planá
Horní Planá (saksa keeles Oberplan) on linn Tšehhis Lõuna-Tšehhi maakonnas Český Krumlovi ringkonnas. Horní Planá asub Lipno veehoidla kaldal, Austria piirist 7 km kaugusel, Český Krumlovist umbes 21 km läänes ja České Budějovicest ligikaudu 37 km edelas. Linn paikneb merepinnast 776 meetri kõrgusel. Horní Planát on esmamainitud 1349. aastal. Horní Planás on sündinud austria kirjanik, maalikunstnik ja pedagoog Adalbert Stifter (1805–1868).